
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της υπ’ αριθμ. 35/1996 αποφάσεως του 
Νομαρχιακού Συμβουλίου της Νομαρχιακής Αυτο¬ 
διοίκησης Βοιωτίας περί συστάσεως Ν.Π. Δημοσί¬ 
ου Δικαίου με την επωνυμία "ΟΡΓΑΝΙΣΜΟΣ ΥΓΕΙ¬ 
ΑΣ- ΠΡΟΝΟΙΑΣ-ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΣΤΕΓΑΣΕΩΣ ΝΟΜΟΥ ΒΟΙΩΤΙΑΣ" και σε συντομο- 


γραφία ΟΎ.Π.Κ.Α.Σ.Β. 1 

Έγκριση τροποποίησης του οργανισμού Εσωτερικής 
Υπηρεσίας (ΟΕΥ) του Σ/λίου Περ. 6ης Εδ. Περ. Ν. 

Αριθ. 174 (1) 

Τροποποίηση της υπ’ αριθμ. 35/1996 αποφάσεως του 
Νομαρχιακού Συμβουλίου της Νομαρχιακής Αυτοδιοί¬ 
κησης Βοιωτίας περί συστάσεως Ν.Π. Δημοσίου Δικαί¬ 
ου με την επωνυμία "ΟΡΓΑΝΙΣΜΟΣ ΥΓΕΙΑΣ- ΠΡΟΝΟΙ- 
ΑΣ-ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΣΤΕΓΑΣΕΩΣ ΝΟ¬ 
ΜΟΥ ΒΟΙΩΤΙΑΣ" και σε συντομογραφία ΟΎ.Π.Κ.Α.Σ.Β. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΒΟΙΩΤΙΑΣ 
Έχοντας υπ ’όψη: 

1. Τις διατάξεις του άρθρου 74 § 2 του Προεδρικού Δια¬ 
τάγματος 30/1996 "Κώδικας Νομαρχιακής Αυτοδιοίκη¬ 
σης" (ΦΕΚ 21/2.2.1996 τεύχος Α'). 

2. Τις διατάξεις των άρθρων 16,17,18 & 19 του Π.Δ, 
198/1996 (ΦΕΚ159/12-7-96 Τεύχος Α'). 

3. Την ανάγκη της οργανώσεως των υπηρεσιών της Νο¬ 
μαρχιακής Αυτοδιοικήσεως που θα πρέπει να ασχολη¬ 
θούν και να προωθήσουν τον τομέα της βελτιώσεως των 
συνθηκών της παρεχόμενης ιατρικής, οδοντιατρικής, 
φαρμακευτικής και νοσοκομειακής περιθάλψεως, καθώς 
και των συνθηκών της προληπτικής ιατρικής και οδοντια¬ 
τρικής, του τομέα της ασκήσεως της προνοιακής και κοι¬ 
νωνικής πολιτικής, καταπολέμησης των ναρκωτικών και 
του ΑΙϋδ, του τομέα της εξασφάλισης λαϊκής στέγης και 
κάθε δραστηριότητα που συμβάλλει αποτελεσματικά στη 
βελτίωση των συνθηκών υγείας, πρόνοιας, κοινωνικών 


ασφαλίσεων και στεγάσεως, μέσα στα πλαίσια ενός ευ¬ 
ρύτερου αντίστοιχου εθνικού σχεδιασμού. 

4. Την υπ’ αριθμ. 35/1996 απόφαση του Νομαρχιακού 
Συμβουλίου με την οποία συστήθηκε ο "Οργανισμός Υγεί¬ 
ας Πρόνοιας και Κοινωνικών Ασφαλίσεων Νομού Βοιω¬ 
τίας". 

5. Την από 7-5-1997 κοινή απόφαση του Δ.Σ. του 
ΟΎ.Π.Κ.Α.Σ.Β και της Αντιπροσωπευτικής Συνέλευσης 
του, με την οποία εισηγούνται προς το Νομαρχιακό Συμ¬ 
βούλιο την τροποποίηση διατάξεων του Οργανισμού. 

6. Τηντεχνικοοικονομική μελέτη που εκπονήθηκε και ε- 
γκρίθηκε με την υπ’ αριθ. 35/26-3-1996 απόφασή του. 

7. Την ανάγκη της εναρμονίσεωςτων διατάξεων του πα¬ 
ρόντος Οργανισμού του Ο.Υ.Κ.Α.Σ.Β, σύμφωνα με το άρ¬ 
θρο 15 § 2 του Οργανισμού και τις διατάξεις του Π.Δ. 
198/1996, αποφασίζει την τροποποίηση και συμπλήρωση 
των διατάξεων αυτού, το δε τελικό του κείμενο μετά τις ε- 
πελθούσες τροποποιήσεις, και προσθήκες έχει ως ακο¬ 
λούθως: 

ΚΕΦΑΛΑΙΟ Α' 

ΓΕΝΙΚΑ 
Άρθρο 1. 

Σύσταση-Επωνυμία 

1. Συνιστάται Νομικό Πρόσωπο Δημοσίου Δικαίου με 
την επωνυμία "ΟΡΓΑΝΙΣΜΟΣ ΥΓΕΙΑΣ- ΠΡΟΝΟΙΑΣ-ΚΟΙ- 
ΝΩΝΙΚΩΝ ΑΣΦΑΛΙΣΕΩΝ ΚΑΙ ΣΤΕΓΑΣΕΩΣ ΝΟΜΟΥ ΒΟΙΩ¬ 
ΤΙΑΣ" και σε συντομογραφία ΟΎ.Π.Κ.Α.Σ.Β. 

2.0 ΟΎ.Π.Κ.Α.Σ.Β. λειτουργεί χάρη του δημοσίου συμ¬ 
φέροντος, διεπόμενος από τους κανόνες της ιδιωτικής 
Οικονομίας υποκείμενος στις διατάξεις περί Νομαρχια¬ 
κής Αυτοδιοικήσεως, εκτός εάν ορίζεται αλλιώς στην πα¬ 
ρούσα συστατική απόφαση και τελεί υπό τον έλεγχο και 
την εποπτεία της Νομαρχιακής Αυτοδιοικήσεως Βοιω¬ 
τίας, ασκούμενη από τον Νομάρχη Βοιωτίας ή τον υπ’ αυ¬ 
τού οριζόμενο ως αναπληρωτή του Νομαρχιακό Σύμβου¬ 
λο, και ή οποία παρέχει στον Οργανισμό τα μέσα και την 
πλήρη συμπαράσταση για την επιτυχία του σκοπού του. 

Άρθρο 2. 

Περιοχή αρμοδιότητας-Έδρα 

1. Περιοχή αρμοδιότητας του ΟΎ.Π.Κ.Α.Σ.Β. είναι τα δι¬ 
οικητικά όρια του Νομού Βοιωτίας. 

2. Ο ΟΎ.Π.Κ.Α.Σ.Β. εδρεύει στην πόλη της Λιβαδειάς. 






17364 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διατηρεί γραφείο και υπηρεσίες στην πόλη της Λιβαδειάς 
και μπορεί να αποφασίσει τη δημιουργία γραφείου και σε 
άλλες πόλεις του Νομού ή και εκτός του Νομού εφόσον 
τούτο απαιτείται για την καλύτερη εκπλήρωση του σκο¬ 
πού του. 

Άρθρο 3 
Σκοπός 

Σκοπός του Οργανισμού είναι: 

α) η εκπόνηση των πάσης φύσεως προγραμμάτων περί 
των συνθηκών της παρεχόμενης ιατρικής, οδοντιατρικής, 
φαρμακευτικής και νοσοκομειακής περιθάλψεως, της 
προληπτικής ιατρικής και οδοντιατρικής της περιοχής 
του Νομού Βοιωτίας, η μελέτη και εκπόνηση προγραμ¬ 
μάτων χαρακτήρα κοινωνικών ασφαλίσεων και γενικότε¬ 
ρα κοινωνικής πολιτικής και πρόνοιας, η μελέτη και εκπό¬ 
νηση προγραμμάτων αποτελεσματικής καταπολέμησης 
των ναρκωτικών και του Α1ϋ3 καθώς και ειδικών προ¬ 
γραμμάτων για νέους που θα κατατείνουν στη πρόληψη 
από τις σύγχρονες "μάστιγες" των ναρκωτικών και του 
ΑΙϋδ, η μελέτη και εκπόνηση προγραμμάτων εξασφάλι¬ 
σης λαϊκής στέγης, σε συνεργασία με τις αρμόδιες υπη¬ 
ρεσίες των Υπουργείων. 

β) η ανάληψη επιχειρηματικών δραστηριοτήτων κοινω¬ 
φελούς χαρακτήρα στους τομείς υγείας, πρόνοιας, κοι¬ 
νωνικής ασφαλίσεως και λαϊκής στεγάσεως. 

γ) ο συντονισμός της δράσεωςτης Νομαρχιακής Αυτο- 
διοικήσεως Βοιωτίας και συλλόγων, Οργανισμών, Σωμα¬ 
τείων κ.λ.π.. που έχουν σχέση με τους σκοπούς και τις 
δραστηριότητες του Οργανισμού. 

ΚΕΦΑΛΑΙΟ Β' 

ΠΕΡΙΟΥΣΙΑ ΚΑΙ ΠΟΡΟΙ 
Αρθρο 4. 

Περιουσιακό Κεφάλαιο. 

Περιουσιακό κεφάλαιο για τη σύσταση και την έναρξη 
λειτουργίας του Ο.Υ.Π.Κ.Α.Σ.Β ορίζεται στο ποσό των 
50.000.000 δραχμών και θα διατεθεί από τη Νομαρχιακή 
Αυτοδιοίκηση Βοιωτίας ως εξής: 

-Ποσόν 20.000.000. δραχμών θα εκταμιευθεί εντός 15 
ημερών από του διορισμού του πρώτου Διοικητικού του 
Συμβουλίου. 

-Ποσόν 15.000.000. δραχμών θα εκταμιευθεί μετά τε¬ 
τράμηνο από της πρώτης καταβολής και 

-Το υπόλοιπο ποσόν των 15.000.000 δραχμών θα εκτα- 
μιευθεί μετά οκτάμηνο από της δευτέρας καταβολής. 

Άρθρο 5. 

Πόροι του Οργανισμού. 

Τα έσοδα του Ο.Υ.Π.Κ.Α.Σ.Β προέρχονται από τους α¬ 
κολούθους πόρους: 

α) Από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσεις της Νομαρχιακής Αυτοδιοική- 
σεως Βοιωτίας. 

β) Από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου η Οργανισμών. 

γ) Από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων. 

δ) Από δωρεές, χορηγίες, κληρονομιές ή κληροδοσίες. 

ε) Από προσόδους έκτης εκμεταλλεύσεως έργων ή κοι¬ 


νωφελών επιχειρήσεων ή εκ της διαθέσεως εκδιδομένων 
περιοδικών, βιβλίων και άλλων εκδόσεων. 

στ) Από δάνεια συναπτόμενα με πιστωτικά ιδρύματα 
του εσωτερικού η του εξωτερικού, 
ζ) Από προσόδους από την δική του περιουσία, 
η) Από κάθε άλλη νόμιμη αιτία. 

Άρθρο 6 

Οικονομική διοίκηση και διαχείριση-περιουσία 
Οι διατάξεις που ισχύουν για τις νομαρχιακές αυτοδιοι¬ 
κήσεις και αφορούν την οικονομική διοίκηση, το οικονομι¬ 
κό έτος, τον προϋπολογισμό και απολογισμό και τον έ¬ 
λεγχο αυτών, τηνταμιακή υπηρεσία, τη διαχείριση, τα δά¬ 
νεια και την περιουσία εφαρμόζονται και στον παρόντα 
Οργανισμό. 

Άρθρο 7 

Μελέτες, έργα, Προμήθειες 
Ο Οργανισμός καταρτίζει κάθε είδους μελέτες εκτελεί 
έργα και πραγματοποιεί τις κάθε είδους προμήθειές του, 
σύμφωνα με τις διατάξεις που ισχύουν κάθε φορά για την 
κατάρτιση μελετών, την εκτέλεση έργων και την προμή¬ 
θεια πραγμάτων από τις νομαρχιακές αυτοδιοικήσεις. 
Ειδικότερα: 

Ι.-Τα έργα, η συντήρηση και λειτουργία αυτών καθώς 
και οι προμήθειες, εκτελούνται από τον Οργανισμό. Η σύ¬ 
νταξη, θεώρηση και έγκριση των μελετών, η εκτέλεση των 
έργων και ή διενέργεια των προμηθειών διέπονται από τις 
αντίστοιχες για κάθε θέμα διατάξεις που ισχύουν για τις 
Νομαρχιακές Αυτοδιοικήσεις, αναλόγως εφαρμοζόμε¬ 
νες. 

2.-Ειδικώς για την εφαρμογή των διατάξεων του 
ν. 1418/1984 "Δημόσια έργα και ρυθμίσεις συναφών θεμά¬ 
των", όπως έχει μεταγενέστερα τροποποιηθεί, και των ε¬ 
κτελεστικών αυτού Διαταγμάτων ορίζονται τα ακόλουθα: 

α) Κύριος του έργου, είναι ο Οργανισμός και το Διοικη¬ 
τικό του Συμβούλιο αποφασίζει επί των περιπτώσεων κα¬ 
τά τις οποίες προβλέπεται αρμοδιότητα του κυρίου του 
έργου. 

β) Διευθύνουσαταέργα υπηρεσία, ορίζεται ή Τεχνική Υ¬ 
πηρεσία του Οργανισμού και εφόσον δεν έχει συσταθεί 
τέτοια, η Διεύθυνση Τεχνικών Υπηρεσιών της Νομαρχια¬ 
κής Αυτοδιοικήσεως Βοιωτίας. 

γ) Προϊσταμένη Αρχή είναι ο Γεν. Διευθυντής του Ορ¬ 
γανισμού. 

δ) Ως επιβλέποντες ορίζονται τεχνικοί υπάλληλοι του 
Οργανισμού και εφόσον δεν υπηρετούν τέτοιοι υπάλλη¬ 
λοι της Διευθύνσεως Τεχνικών Υπηρεσιών της Νομαρχια¬ 
κής Αυτοδιοικήσεως Βοιωτίας οριζόμενοι με απόφαση 
του Νομάρχη, η ιδιώτες στους οποίους ανατίθενται με 
σύμβαση ή επίβλεψη συγκεκριμένου έργου. 

ε) Αρμόδιο Τεχνικό Συμβούλιο, είναι το Συμβούλιο Δη¬ 
μοσίων Έργων της Νομαρχιακής Αυτοδιοικήσεως Βοιω¬ 
τίας. 

στ) Επί αιτήσεων θεραπείας κατά τις κείμενες διατάξεις, 
για διαφορές που ανακύπτουν κατά την εκτέλεση των έρ- 
γωντου Οργανισμού, αποφαίνεται το Διοικητικό της Συμ¬ 
βούλιο. 

ζ) Οι διακηρύξεις διεθνών δημοσίων διαγωνισμών για 
την εκτέλεση έργων του Οργανισμού εγκρίνονται είτε α¬ 
πό το Διοικητικό του Συμβούλιο, είτε από το Νομάρχη Βοι¬ 
ωτίας. 

η) Καθήκοντα Συμβούλου σύμφωνα με τις διατάξεις του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17365 


► 


* 


* 


I 


ν. 716/1978 ή του ν. 1418/1984 για συγκεκριμένες μελέτες 
ή έργα εξαιρετικής σπουδαιότητας, αρμοδιότητας του 
Οργανισμού, μπορούν να ανατίθενται με απόφαση του 
Δ.Σ. εγκρινόμενη από το Νομάρχη Βοιωτίας. 

θ) Κατά τα λοιπά επί μελετών, έργων και προμηθειών 
του Οργανισμού, εφαρμόζονται κατ' αναλογία οι διατά¬ 
ξεις που ρυθμίζουν αντίστοιχα θέματα για τις Νομαρχια¬ 
κές Αυτοδιοικήσεις. 

Άρθρο 8 

Προσωπικό - Οργάνωση. 

Οι διατάξεις που ισχύουν για τις νομαρχιακές αυτοδιοι¬ 
κήσεις και αφορούν στον οργανισμό εσωτερικής υπηρε¬ 
σίας, στον εσωτερικό κανονισμό λειτουργίας καθώς και 
στους λοιπούς κανονισμούς αυτών και στο προσωπικό 
αυτών εφαρμόζονται αναλόγως και στον παρόντα Οργα¬ 
νισμό. 

Άρθρο 9 
Κατάργηση 

1. Ο Οργανισμός καταργείται με τον ίδιο τρόπο που συ- 
νιστάται και η περιουσία του περιέρχεται στην νομαρχια¬ 
κή αυτοδιοίκηση που τον έχει συστήσει. 

2. Τις ιδιωτικές περιουσίες που περιέχονται στον Οργα¬ 
νισμό με πράξεις εν ζωή η αιτία θανάτου, εξακολουθεί να 
διαθέτει ή νομαρχιακή αυτοδιοίκηση ειδικά και αποκλει¬ 
στικά για τον τοπικό σκοπό για τον οποίο αφιερώθηκαν, με 
την επιφύλαξη και των διατάξεων που αφορούν την επω¬ 
φελέστερη αξιοποίηση ή διάθεση του περιουσιακού στοι¬ 
χείου που έχει καταληφθεί η δωρηθεί για τον ίδιο ή άλλο 
κοινωφελή σκοπό. 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΕΩΣ 
Άρθρο 10 

Διοικητικό Συμβούλιο 

1. Ο Οργανισμός διοικείται από εννεαμελές Διοικητικό 
Συμβούλιο το οποίο εκλέγεται από το Νομαρχιακό Συμ¬ 
βούλιο με μυστική ψηφοφορία και με την απόλυτη πλειο- 
ψηφία του συνόλου των μελών του, τρία δε εκ’ των μελών 
αυτού είναι μέλη του Νομαρχιακού Συμβουλίου. 

2. Τα μέλη του Διοικητικού Συμβουλίου είναι Έλληνες 
πολίτες και κάτοικοι Δήμου ή Κοινότητας της Περιφέρει¬ 
ας της Νομαρχιακής Αυτοδιοίκησης και έχουν ανάλογη ε¬ 
παγγελματική ή κοινωνική δράση και ειδικές γνώσεις σχε¬ 
τικές με το σκοπό του Νομικού Προσώπου. 

Άρθρο 11 

Εκλογή και θητεία μελών Διοικητικού Συμβουλίου 
Αναπλήρωση -Αντικατάσταση. 

1. Τα μέλη του διοικητικού συμβουλίου του Οργανισμού 
εκλέγονται από το νομαρχιακό συμβούλιο μέσα σ’ ένα μή¬ 
να από την εγκατάσταση των αρχών της νομαρχιακής αυ¬ 
τοδιοίκησης, για όλη τη νομαρχιακή περίοδο και ή θητεία 
τους λήγει, σε κάθε περίπτωση, με την εγκατάσταση των 
νέων μελών. 

2. Αν ύστερα από δύο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψηφία 
των παρόντων (σχετική πλειοψηφία). Αν στην τρίτη ψη¬ 


φοφορία δύο ή περισσότεροι λάβουν ίσο αριθμό ψήφων, 
ο προεδρεύων ενεργεί ανάμεσάτους κλήρωση. 

3. Αν δεν επιτευχθεί εκλογή όλων των μελών για οποιο- 
δήποτε λόγο, η αν η συνεδρίαση ματαιωθεί η διαδικασία 
επαναλαμβάνεται σε πέντε μέρες και εφαρμόζονται όσο 
αναγράφονται στην προηγούμενη παράγραφο. 

4. Οι διατάξεις της παραγράφου 4 του άρθρου 14 του 
Ν.2218/1994 εφαρμόζονται αναλόγως και στην ανωτέρω 
εκλογή. 

5. Πριν από την εγκατάστασή τους τα μέλη του διοικητι¬ 
κού συμβουλίου δίνουν εμπρός στο Νομάρχη τον όρκο 
που δίνουν τα μέλη του νομαρχιακού συμβουλίου και συ- 
ντάσσεται σχετικό πρακτικό ορκωμοσίας. 

6. Οι θέσεις των μελώντου διοικητικού συμβουλίου που 
μένουν κενές κατά τη διάρκεια της νομαρχιακής περιό¬ 
δου, καλύπτονται με μέλη που εκλέγονται από το νομαρ¬ 
χιακό συμβούλιο μέσα σε δέκα μέρες αφότου η θέση έμει¬ 
νε κενή. 

7. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους, για α- 
ποχρώντα λόγο, σχετικό με τη λειτουργία του Οργανι¬ 
σμού ύστερα από απόφαση του νομαρχιακού συμβουλί¬ 
ου που λαμβάνεται με πλειοψηφία των τριών τετάρτων 
(3/4) του συνόλου των μελώντου. 

Άρθρο 12 

Πρόεδρος-Αντιπρόεδρος Διοικητικού Συμβουλίου. 

Μετά την εκλογή όλων των μελών του διοικητικού συμ¬ 
βουλίου, το νομαρχιακό συμβούλιο ορίζει ένα από τα ε- 
κλεγέντα μέλη ως πρόεδρο και ένα ως αντιπρόεδρο του 
διοικητικού συμβουλίου, το δε Δ.Σ ορίζει ένα των μελών 
του ως Γ ενικό Γ ραμματέα και ένα έκτων μελώντου ως Τα¬ 
μία. 

Ο πρόεδρος του διοικητικού συμβουλίου είναι και πρό¬ 
εδρος του Οργανισμού. Ο αντιπρόεδρος αναπληρώνει 
του πρόεδρο ελλείποντα, σπόντα ή κωλυόμενο. 

Άρθρο 13 

Αρμοδιότητες του Διοικητικού Συμβουλίου. 

1 .-Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Ο.Υ.Π.Κ.Α.Σ.Β. εκτός α¬ 
πό εκείνα για τα οποία αρμόδια είναι η Αντιπροσωπευτική 
Συνέλευση και η Εκτελεστική Επιτροπή, ή για τα οποία ο¬ 
ρίζεται άλλως στην παρούσα απόφαση. Ειδικότερα το Δι¬ 
οικητικό Συμβούλιο: 

α) Επιμελείται των υποθέσεων και των συμφερόντων 
του Οργανισμού. 

β) Καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων. 

γ) Ψηφίζει ένα μήνα τουλάχιστον προ της ενάρξεως 
εκάστου οικονομικού έτους τον ετήσιο προϋπολογισμό 
εσόδων και εξόδων του Οργανισμού. Επίσης ψηφίζει κα¬ 
τά τη διάρκεια του οικονομικού έτους, τις αναγκαίες ανα¬ 
μορφώσεις και τροποποιήσεις του προϋπολογισμού. Ο 
πρώτος προϋπολογισμός του Οργανισμού θα αφορά το 
διάστημα από της ενάρξεως της λειτουργίας του μέχρι 
της λήξεως του επομένου έτους (31-12-1997). 

δ) Αποφασίζει για την ανάθεση μελετών και την εκτέ¬ 
λεση κάθε έργου και προμήθειας, σύμφωνα με τις ισχύ- 
ουσες για κάθε περίπτωση διατάξεις της νομοθεσίας πε¬ 
ρί Νομαρχιακής Αυτοδιοικήσεως, καθώς και για την α¬ 
νάληψη οποιοσδήποτε υποχρεώσεως από τον 

Οργανισμό, εγκρίνει δε τις αντίστοιχες αναγκαίες δαπάνες. 

ε) Αποφασίζει για κάθε αγορά, εκποίηση, μίσθωση ή εκ- 
μίσθωση ακινήτων ή κινητών του Οργανισμού, για την ά¬ 
σκηση αγωγών ή ενδίκων μέσων, την παραίτηση από α- 
σκηθείσες αγωγές ή ένδικα μέσα καθώς και περί δικαστι¬ 
κών ή εξωδίκων συμβιβασμών. 

στ) Υποβάλλει το αργότερο εντός τριών μηνών από της 
λήξεως του οικονομικού έτους στην Αντιπροσωπευτική 
Συνέλευση, τις ετήσιες εκθέσεις της οικονομικής κατα- 
στάσεως του Οργανισμού (απολογισμό εσόδων-εξόδων, 
ισολογισμό και κατάσταση ρευστότητας). 

ζ) Αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοικήσεως ή επιχειρήσεων κοινής ωφέλειας 
στη δαπάνη κατασκευής έργων και λοιπών εγκαταστάσε¬ 
ων, που πρόκειται να κατασκευάσει ο Οργανισμός και κα¬ 
θορίζει τους όρους συμμετοχής στην αντίστοιχη δαπάνη 
και κάθε σχετική λεπτομέρεια. 

η) Εισηγείται στο Νομαρχιακό Συμβούλιο, το οποίο είναι 
αρμόδιο να αποφασίσει σύμφωνα με το άρθρο 82 του 
Π.Δ. 30/1996, επί της συμμετοχής των ωφελουμένων στις 
δαπάνες κατασκευής, συντηρήσεως, λειτουργίας και δι- 
οικήσεως των έργων καθώς και επί του ύψους των επι- 
βαλλομένων εισφορών. 

θ) Συντάσσει καιτροποποιείτον Κανονισμό Εσωτερικής 
Λειτουργίαςτων υπηρεσιώντου Οργανισμού, και αποφα¬ 
σίζει για την πλήρωση των κενών οργανικών θέσεων του 
προσωπικού, το οποίο και προσλαμβάνεται, με απόφαση 
του Νομάρχη, εξεκείνωνπου έχουντακατάπερίπτωση α- 
παιτούμενα προσόντα και κατά την εκάστοτε οριζόμενη 
νόμιμη διαδικασία. 

ι) Αποφασίζει επί κάθε εισηγήσεως του Γενικού Διευθυ- 
ντού ή οιουδήποτε μέλους του Διοικητικού Συμβουλίου. 

ια) Εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του Π.Δ.30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπραγμάτων δικαιω¬ 
μάτων έπ’ αυτών για την εκτέλεση έργων η κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού. 

ιβ) Για κάθε αρμοδιότητα μη προβλεπόμενη στον παρό¬ 
ντα Οργανισμό, ισχύει η διάταξη του άρθρου 9 § 1 του 
Π.Δ. 198/1996. 

2. -0 Πρόεδρος του Διοικητικού Συμβουλίου του Οργα¬ 
νισμού: 

α) Εκπροσωπεί τον Οργανισμό σε όλες τις σχέσεις του 
μετά τρίτων καθώς και ενώπιον των Δικαστηρίων και κάθε 
αρχής και δίδει τους επιβαλλόμενους σε αυτόν όρκους. 

β) Δύναται σε περίπτωση κινδύνου από την αναβολή και 
χωρίς προηγούμενη απόφαση του Δ.Σ. να εγείρει και α¬ 
νακρούει αγωγές, να ασκεί ένδικα μέσα, να διορίζει πλη¬ 
ρεξουσίους και να προβαίνει σε κάθε δικαστική η εξώδικη 
πράξη για την προστασία των συμφερόντων του Οργανι¬ 
σμού. Οι πράξεις του υποβάλλονται για έγκριση στο Διοι¬ 
κητικό Συμβούλιο κατά την αμέσως επόμενη συνεδρίασή 
του. 

γ) Υπογράφει τις συμβάσεις του Οργανισμού, 
δ) Προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου. 

3. -Το Δ.Σ. δύναται με απόφασή του να εξουσιοδοτεί τον 
Πρόεδρο ή άλλο μέλος του, ή τον Γενικό Διευθυντή για 
την άσκηση των αρμοδιοτήτων του, πλην των αναφερο- 


μένωνστιςπεριπτώσειςβ'-καιγ'-τηςπαρ. 1 τουπαρόντος 
άρθρου. 

4.-0 Αντιπρόεδρος του Δ.Σ. αναπληροί τον Πρόεδρο 
κωλυόμενο ή απάντα, σε όλες τις αρμοδιότητες του. Ο Γ ε¬ 
νικός Γ ραμματέας έχει την ευθύνη τηρήσεως των βιβλίων, 
και διεξάγει την αλληλογραφία του Οργανισμού, προσυ- 
πογράφων με τον Πρόεδρο όλα τα έγγραφά του. 

Ο Ταμίας έχει την ευθύνη της οικονομικής διαχειρίσεως 
του Οργανισμού, υποχρεούμενος να καταθέτει σε έντοκο 
λογαριασμό αναγνωρισμένης Τράπεζας που επιλέγεται 
με απόφαση του Δ.Σ. κάθε χρηματικό ποσό του Οργανι¬ 
σμού και να κινεί τους αντίστοιχους λογαριασμούς κατα¬ 
θέσεων με επιταγές υπογραφόμενες από τον ίδιο και ένα 
ακόμη μέλος του Δ. Σ. Επίσης ο Ταμίας ευθύνεται για την 
απογραφή κάθε περιουσιακού στοιχείου του Οργανισμού 
και την καταχώρησή του στα τηρούμενα σχετικά βιβλία. 
Εκδίδει τα εντάλματα για κάθε πραγματοποιούμενη εί¬ 
σπραξη και για κάθε πληρωμή του Οργανισμού, τα οποία 
υπογράφονται από τον ίδιο και από τον Πρόεδρο του Δ.Σ. 

Άρθρο 14 

Λειτουργία του Διοικητικού Συμβουλίου. 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της συ- 
νεδριάσεως.Σε κατεπείγουσες περιπτώσεις, κατά την 
κρίση του Προέδρου, η πρόσκληση στην οποία γίνεται 
μνεία του κατεπείγοντος, μπορεί να επιδίδεται και προ έ¬ 
ξι 6 ωρών από τη συνεδρίαση. 

2. Στις συνεδριάσεις του Δ.Σ. μετέχει χωρίς ψήφο ο Γε¬ 
νικός Διευθυντής του Οργανισμού, περί του οποίου το άρ¬ 
θρο 18 του παρόντος Οργανισμού εισηγούμενος τα προ 
συζήτηση θέματα. 

3. Χρέη ειδικού γραμματέα του Δ.Σ. εκτελεί υπάλληλος 
του Οργανισμού, ή σε περίπτωση ελλείψεως αυτού υπάλ¬ 
ληλος της Νομαρχιακής Αυτοδιοικήσεως Βοιωτίας, απο¬ 
σπασμένος με απόφαση του Νομάρχη στον Οργανισμό. 

4. Η θητεία του Διοικητικού Συμβουλίου είναι διετής και 
αρχίζει από της 1 ης Ιανουάριου του έτους διορισμού των 
μελών του και λήγει την 31η Δεκεμβρίου του επομένου έ¬ 
τους. Γ ια το πρώτο Διοικητικό Συμβούλιο η θητεία θα αρ¬ 
χίσει από την ημέρα διορισμού του και θα λήξει στις 31 Δε¬ 
κεμβρίου 1998.Το νέο μέλος που διορίζεται σε αντικατά¬ 
σταση παραιτηθέντος, εκπεσόντος, θανόντος μέλους, 
διανύει τον υπόλοιπο χρόνο της θητείας του Δ.Σ. 

5. Οι συνεδριάσεις του Δ.Σ. δεν είναι δημόσιες, αλλά ο 
Πρόεδρος μπορεί να καλεί και να παρίστανται σ αυτές 
πρόσωπα στα οποία αφορά το συζητούμενο θέμα ή δυ- 
νάμενα να διατυπώσουν γνώμη ή να δώσουν αναγκαίες 
πληροφορίες. 

6. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. Οι αποφάσεις του, οι ο¬ 
ποίες πρέπει να είναι αιτιολογημένες, λαμβάνονται κατά 
πλειοψηφία των παρόντων μελών και σε περίπτωση ισο- 
ψηφίας επικρατεί η ψήφος του Προέδρου.Εάν υπάρχουν 
περισσότερες από δύο γνώμες, οι ακολουθούντες την α¬ 
σθενέστερη οφείλουν να προσχωρήσουν σε μια από τις ε¬ 
πικρατέστερες. Οι αποφάσεις του Συμβουλίου καταχω- 
ρούνται στα πρακτικά τα οποία υπογράφονται από τον 
Πρόεδρο και το Γ ενικό Γ ραμματέα.Στα πρακτικά αναγρά¬ 
φονται το όνομα των παρόντων κατά τις συνεδριάσεις με¬ 
λών, γίνεται μνεία για την απουσία ή το κώλυμα μέλους, 

καταχωρίζονται δε και οι γνώμες των μειοψηφούντων με¬ 
λών. 

Για κάθε θέμα, καθ όσον αφορά στη λειτουργία του Δι¬ 
οικητικού Συμβουλίου, μη προβλεπόμενο στον παρόντα 
Οργανισμό, ισχύουν οι διατάξεις του άρθρου 10 του Π.Δ. 
198/1996. 

7.-Το Διοικητικό Συμβούλιο με ευθύνη του Γενικού 
Γραμματέα τηρεί τα ακόλουθα βιβλία: 

α) Βιβλίο πρωτοκόλλου εισερχομένων και εξερχόμενων 
εγγράφων. 

β) Βιβλίο διεκπεραιώσεωςτωνπαραδιδομένων με από¬ 
δειξη εγγράφων. 

γ) Βιβλίο πρακτικών των συνεδριάσεων του Διοικητικού 
Συμβουλίου. 

δ) Βιβλίο πρακτικών των συνεδριάσεων της Αντιπροσω¬ 
πευτικής Συνελεύσεως. 

ε) Βιβλίο Ταμείου στο όποιο καταχωρούνται κατά χρο¬ 
νολογική σειρά οι εισπράξεις και οι πληρωμές των δαπα¬ 
νών του Οργανισμού, κατά τον αντίστοιχο κωδικό αριθμό 
του εγκεκριμένου προϋπολογισμού 

Τα τηρούμενα βιβλία αριθμούνται και μονογράφονται 
κατά φύλλο από το Γενικό Γ ραμματέα, θεωρούνται δε α¬ 
πό τον Πρόεδρο στο τελευταίο τους φύλλο. 

Άρθρο 15 

Εκτελεστική Επιτροπή -Αρμοδιότητες-Λειτουργία. 

Ι.-Στον Οργανισμό λειτουργεί τριμελής εκτελεστική Ε¬ 
πιτροπή, η οποία αποτελείται από τον Πρόεδρο ή τον Α¬ 
ντιπρόεδρο και από δύο μέλη του Διοικητικού Συμβουλί¬ 
ου, τα οποία εκλέγονται από το διοικητικό συμβούλιο με 
σχετική πλειοψηφία, η δε θητεία της ακολουθεί τη θητεία 
του διοικητικού συμβουλίου. 

Η εκλογή της Εκτελεστικής Επιτροπής γίνεται μόλις το 
διοικητικό συμβούλιο συγκροτηθεί σε σώμα και συνε¬ 
δριάσει, εκλέγεται δε και ένα αναπληρωματικό μέλος, το 
οποίο αναπληρώνει οποιοδήποτε από τα τακτικά μέλη ό¬ 
ταν αυτό κωλύεται, απουσιάζει ή ελλείπει. 

2.-Η Εκτελεστική Επιτροπή έχει τις ακόλουθες αρμο¬ 
διότητες: 

α) Προετοιμάζει τις υποθέσεις αρμοδιότητας του διοι¬ 
κητικού συμβουλίου. 

β) Καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση στο 
διοικητικό συμβούλιο. 

γ) Αποφασίζει για τη διάθεση των γραμμένων στον προ¬ 
ϋπολογισμό του ιδρύματος πιστώσεων. 

δ) Καταρτίζει τις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

ε) Αποφασίζει για την έγερση αγωγών, παραιτήσεων α¬ 
πό αυτές ή για εξώδικό ή δικαστικό συμβιβασμό, καθώς 
και για την άσκηση ένδικων μέσων. 

στ) Αποφασίζει για την υποβολή διοικητικών προσφυ¬ 
γών στις διοικητικές αρχές. 

ζ) Ασκεί όσες αρμοδιότητες της μεταβιβάζει το διοικη¬ 
τικό συμβούλιο, και έχει τις αποφασιστικές αρμοδιότητες 
του γνωμοδοτικού χαρακτήρα της Αντιπροσωπευτικής 
Συνέλευσης, όπως αυτές αναφέρονται στο άρθρο 16 του 
παρόντος Οργανισμού. 

Το διοικητικό συμβούλιο του Οργανισμού μπορεί με α¬ 
πόφασή του να μεταβιβάζει αρμοδιότητές του στην εκτε¬ 
λεστική επιτροπή, εκτός από τις εξής περιπτώσεις; 


α) Τον κανονισμό των εργασιών του και των εργασιών 
της εκτελεστικής επιτροπής, καθώς και τον οργανισμό υ¬ 
πηρεσιών του ιδρύματος. 

β) Τον προϋπολογισμό και τον απολογισμό του ιδρύμα¬ 
τος. 

γ) Την απαλλοτρίωση ακινήτων, 
δ) Το πρόγραμμα εκτελέσεων έργων και προμηθειών, 
ε) Την πλήρωση των κενών οργανικών θέσεωντου ιδρύ¬ 
ματος . 

Ο πρόεδρος μπορεί με απόφαση του να μεταβιβάζει ο¬ 
ρισμένες από τις αρμοδιότητες του σε μέλος της εκτελε¬ 
στικής επιτροπής ή στο γενικό διευθυντή, που προβλέπε- 
ται στον οργανισμό ή σε άλλο στέλεχος του προσωπικού 
του ιδρύματος. 

Άρθρο 16 

Αντιπροσωπευτική Συνέλευση. 

1)Η Αντιπροσωπευτική Συνέλευση του Οργανισμού 
γνωμοδοτεί για τα ακόλουθα θέματα: 

α) Για την έγκριση των ετήσιων εκθέσεων της οικονομι¬ 
κής καταστάσεωςτου Οργανισμού, οι οποίες περιλαμβά¬ 
νουν απολογισμό Εσόδων-Εξόδων, Ισολογισμό και κατά¬ 
σταση ρευστότητας. 

β) Για την έγκριση των βραχυπρόθεσμων και μακρο¬ 
πρόθεσμων προγραμμάτων έργων και δράσεων του Ορ¬ 
γανισμού. 

γ) Για την εκλογή ελεγκτών 

δ) Γ ια την έγκριση του απολογισμού του Διοικητικού 
Συμβουλίου και την απαλλαγή των μελών του και των ελε¬ 
γκτών από κάθε προσωπική ευθύνη. 

ε) Για τη διατύπωση προτάσεων προς το Νομαρχιακό 
Συμβούλιο περί τροποποιήσεως της παρούσης συστατι¬ 
κής πράξεως. 

στ) Γ ια την έγκριση συνάψεως από τον Οργανισμό κάθε 
φύσεως δανειακώνήχρηματοδοτικών συμβάσεων καθώς 
και για την παροχή των άξιου μένων η προσφερομένων α¬ 
σφαλειών, εγγυήσεων ή αντιπαροχών. 

2.-Η Αντιπροσωπευτική Συνέλευση αποτελείται από εί¬ 
κοσι ένα (21) μέλη, ως εξής: 

α) Από το Νομάρχη, τον Πρόεδρο του Νομαρχιακού 
Συμβουλίου και δέκα (10) Νομαρχιακούς Συμβούλους α¬ 
πό τους οποίους οι επτά (7) έκτου πλειοψηφήσαντος συν¬ 
δυασμού και τρεις (3) από τους Συμβούλους της μειοψη¬ 
φίας. 

β) Από τους Προέδρους Ιατρικών Συλλόγων Λιβαδειάς 
και Θήβας και τους υπ’ αυτών οριζόμενους αναπληρωτές 
τους. 

γ) Από τους Προέδρους Φαρμακευτικών Συλλόγων Λι¬ 
βαδειάς και Θήβας και τους υπ' αυτών οριζόμενους ανα¬ 
πληρωτές τους. 

δ) Από τον Πρόεδρο Οδοντιατρικού Συλλόγου Ν.Βοιω¬ 
τίας και τον υπ’ αυτού οριζόμενο αναπληρωτή του. 

ε) Από τους Προέδρους των Κρατικών Νοσοκομείων Λι¬ 
βαδειάς και Θήβας και τους υπ’ αυτών οριζόμενους ανα¬ 
πληρωτές τους. 

στ) Από τους Προέδρους Συλλόγων Πολυτέκνων Λιβα¬ 
δειάς και Θηβών και τους υπ' αυτών οριζόμενους ανα¬ 
πληρωτές τους. 

Άρθρο 17 

Σύγκληση αντιπροσωπευτικής Συνελεύσεως. 

1 .-Η Αντιπροσωπευτική Συνέλευση συνέρχεται υποχρε¬ 
ωτικά στην ετήσια τακτική συνεδρίασή της εντός του 

πρώτου τετραμήνου εκάστου έτους.Το Διοικητικό Συμ¬ 
βούλιο δύναται να συγκαλεί και εκτάκτως την Αντιπροσω¬ 
πευτική Συνέλευση, οσάκις κρίνει τούτο σκόπιμο. Την ίδια 
αρμοδιότητα έχει και ο Νομάρχης Βοιωτίας. 

2. Η Συνέλευση, πρέπει να καλείται είκοσι (20) τουλάχι¬ 
στον ημέρες προ της οριζόμενης για τη συνεδρίασής της, 
ύστερα από πρόσκληση του Προέδρου του Δ.Σ. ή του Νο¬ 
μάρχη που αποστέλλεται σε όλα τα μέλη και δημοσιεύε¬ 
ται σε μια τουλάχιστον ημερήσια εφημερίδα στο Νομό.Η 
πρόσκληση πρέπει να ορίζει τον τόπο, τη χρονολογία και 
την ώρα της συνεδριάσεως καθώς και τα θέματα της ημε¬ 
ρήσιας διατάξεως. 

3. Η Αντιπροσωπευτική Συνέλευση βρίσκεται σε απαρ¬ 
τία όταν τα παρόντα μέλη είναι περισσότερα από τα απά¬ 
ντα. Εάν κατά την ορισθείσα συνεδρίαση δεν επιτευχθεί α¬ 
παρτία, η Συνέλευση συνέρχεται εκ νέου εντός είκοσι (20) 
ημερών από τη χρονολογία της συνεδριάσεως που μα¬ 
ταιώθηκε, καλούμενη πριν από δέκα (10) τουλάχιστον η¬ 
μέρες, ευρίσκεται δε σε απαρτία κατά την επαναληπτική 
συνεδρίαση και συνεδριάζει εγκύρως επί των θεμάτων 
της αρχικής ημερήσιας διατάξεως, οσαδήποτε και αν εί¬ 
ναι τα παρόντα μέλη. 

4. Στις συνεδριάσεις της Αντιπροσωπευτικής Συνελεύ- 
σεως προεδρεύει ο πρόεδρος του Νομαρχιακού Συμβου¬ 
λίου, εάν δε αυτός απολείπεται τον Πρόεδρο εκλέγει η Συ¬ 
νέλευση, χρέη γραμματέως εκτελεί ο οριζόμενος υπάτου 
Προέδρου. 

5. Οι αποφάσεις λαμβάνονται κατά πλειοψηφία των πα¬ 
ρόντων μελών, οι δε συζητήσεις και αποφάσεις καταχω¬ 
ρίζονται εν περιλήψει στο βιβλίο πρακτικών που υπογρά¬ 
φεται από τον Πρόεδρο και το Γραμματέα. Αντίγραφα και 
αποσπάσματα πρακτικών, επικυρώνονται από τον Πρόε¬ 
δρο του Δ.Σ. ή τον οριζόμενο αναπληρωτή του. 

Άρθρο 18 

Γενικός Διευθυντής 

1. Των υπηρεσιών του Οργανισμού προϊσταται ο Γενι¬ 
κός Διευθυντής, ο οποίος προσλαμβάνεται και διορίζεται 
με απόφαση του Νομάρχου, με την οποία καθορίζονται 
και οι αποδοχές του οι οποίες δεν μπορεί να υπερβαίνουν 
το 80% των εξόδων παραστάσεως αυτού (του Νομάρ¬ 
χη). Η πρόσληψη γίνεται με σύμβαση εργασίας αορίστου 
χρόνου, για δε την καταγγελία της καταβάλλεται η απο¬ 
ζημίωση που ορίζεται από τις κείμενες διατάξεις για την 
καταγγελία των υπαλλήλων του Δημοσίου που έχουν 
προσληφθεί με σύμβαση ιδιωτικού δικαίου. 

2. Ως προσόντα διορισμού στη θέση Γενικού Διευθυ- 
ντού ορίζονται: 

Πτυχίο ανωτάτης σχολής της ημεδαπής ή ισότιμο πτυ¬ 
χίο αλλοδαπής σχολής, άρτια γνώση μιας τουλάχιστο ξέ¬ 
νης γλώσσας Αγγλικής, Γαλλικής ή Γερμανικής και κα¬ 
τάρτιση με επαρκή εμπειρία σε θέματα συναφή προς το 
σκοπό και τις δραστηριότητες του Οργανισμού. 

Άρθρο 19 

Αρμοδιότητες Γενικού Διευθυντού. 

1. Ο Γεν. Διευθυντής του Ο.Υ.Π.Κ.Α.Σ.Β είναι αρμόδιος 
κυρίως για: 

α) Την εκπλήρωση του σκοπού για τον οποίο συστήθη- 
κε η Εταιρία. 

β) Την κατάρτιση του ετήσιου προγράμματος μελετών, 
κατασκευών και συντηρήσεων. 

γ) Την κατάρτιση των ετησίων και πολυετών προγραμ¬ 


μάτων επενδύσεων και την υπόδειξη των εγκεκριμένων ή 
προτεινομένων πηγών χρηματοδοτήσεώς τους. 

δ) Τη σύνταξη δύο τουλάχιστον μήνες πριν από τη έ¬ 
ναρξη κάθε οικονομικού έτους, του προϋπολογισμού ε¬ 
σόδων και εξόδων του Οργανισμού, καθώς και τη κατάρ¬ 
τιση των αναγκαίων αναμορφώσεων και τροποποιήσεων 
των προγραμμάτων και του προϋπολογισμού. 

ε) Τη σύνταξη του ετήσιου απολογισμού και του ισολο¬ 
γισμού του Οργανισμού εντός 3 μηνών από της λήξεως ε¬ 
κάστου οικονομικού έτους. 

2. Επίσης ο Γεν. Διευθυντής ελέγχει και κατευθύνει την 
καθημερινή εργασία του Οργανισμού, ασκεί εποπτεία επί 
της διεξαγωγής των εργασιών κάθε υπηρεσίας του, έχει 
τη διοίκηση του προσωπικού και εισηγείται προς το Διοι¬ 
κητικό Συμβούλιο του Οργανισμού επί: 

α) της αναθέσεως μελετών, εκτελέσεως έργων και προ¬ 
μηθειών κατά τις εκάστοτε ισχύουσες διατάξεις. 

β) της αγοράς, εκποιήσεως, μισθώσεως η εκμισθώσεως 
ακινήτων ή κινητών πραγμάτων. 

γ) της εγέρσεως αγωγών, της ασκήσεως άλλων ενδίκων 
μέσων, ή παραιτήσεως από τούτων, ή της συνάψεως συμ¬ 
βιβασμού. 

δ) της καταρτίσεως δανείων ή άλλων χρηματοδοτικών 
συμβάσεων. 

ε) της συμμετοχής φυσικών ή νομικών προσώπων, ή ορ¬ 
γανισμών τοπικής αυτοδιοικήσεως ή οργανισμών κοινής 
ωφέλειας στη δαπάνη κατασκευής έργων, ως και επί των 
όρων μιας τέτοιας συμμετοχής. 

3. -0 Γεν.Διευθυντής έχει την μέριμνα και την ευθύνη ε- 
κτελέσεωςτωναποφάσεωντουΔ.Σ.του Οργανισμού, με¬ 
τέχει χωρίς ψήφο στις συνεδριάσεις του και εισηγείται τα 
θέματα της ημερήσιας διατάξεως. Στο Γενικό Διευθυντή 
μπορεί να μεταβιβαστεί με τον οργανισμό εσωτερικής υ¬ 
πηρεσίας ή με ειδική απόφαση του Διοικητικού Συμβουλί¬ 
ου και ή αποφασιστική αρμοδιότητα για την εκτέλεση συ¬ 
νήθους φύσεως έργων ή προμηθειών και για την ανάληψη 
υποχρεώσεων, εφόσον ή ολική δαπάνη δεν υπερβαίνει τις 
1.000.000 δραχμές. 

4. Ο κανονισμός Εσωτερικής Υπηρεσίας του Οργανι¬ 
σμού μπορεί να προβλέψει θέση ενός ή περισσοτέρων Α¬ 
ναπληρωτών Γενικών Διευθυντών, καθορίζοντας τις αρ¬ 
μοδιότητες, τα ειδικότερα καθήκοντα τους, των οποίων οι 
αποδοχές δεν μπορούν να υπερβαίνουν το 60% των εκά¬ 
στοτε οριζομένων εξόδων παραστάσεως του Νομάρχου. 

Άρθρο 20 

Αποζημιώσεις μελών Δ.Σ., μελών Ανππροσωπευτικής 
Συνελεύσεως και Γεν. Διευθυντού. 

Στον Πρόεδρο και τα μέλη του Διοικητικού Συμβουλίου, 
στο Γενικό Διευθυντή και τους Αναπληρωτές Γενικούς Δι¬ 
ευθυντές και στα μέλη της Αντιπροσωπευτικής Συνελεύ¬ 
σεως, καταβάλλονται: 

α) Για τις εκτός έδρας μετακινήσεις τους για εκτέλεση 
υπηρεσίας, ημερήσια αποζημίωση και τα έξοδα μετακινή- 
σεως (αντίτιμο εισιτηρίου ή χιλιομετρική αποζημίωση) 
που ισούται με τα εκάστοτε ισχύοντα για τα μέλη του Νο¬ 
μαρχιακού Συμβουλίου, σύμφωνα με το άρθρο 65 § 2 του 
Π.Δ. 30/1996. 

β) Για τη συμμετοχή τους στις συνεδριάσεις του Διοικη¬ 
τικού Συμβουλίου καταβάλλεται αποζημίωση ίση με πο¬ 
σοστό 2% των εκάστοτε εξόδων παραστάσεως του Νο¬ 
μάρχου. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 21 

Επικουρικός εφαρμοστέες διατάξεις. 

1. Για κάθε θέμα που δεν προβλέπεται από την παρού¬ 
σα απόφαση, εφαρμόζονται κατ’ αναλογίαν οι σχετικές 
διατάξεις που ρυθμίζουν αντίστοιχα θέματα για τις Νο¬ 
μαρχιακές Αυτοδιοικήσεις αν τέτοιες δεν υπάρχουν οι 
διατάξεις περί Δημοτικών και Κοινοτικών νομικών προσώ¬ 
πων δημοσίου δικαίου. 

2. Η παρούσα απόφαση τροποποιείται με απόφαση του 
Νομαρχιακού Συμβουλίου, το οποίο θα οφείλει να την ε¬ 
ναρμονίσει προς τις διατάξεις του άρθρου 74 § 3του Π.Δ. 
30/1996 και τις διατάξεις του Π.Δ. 198/96. 

Άρθρο 22 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού της Νομαρχιακής 
Αυτοδιοίκησης το ύψος της οποίας ανέρχεται στο ποσόν 
των 50.000.000 εκατομμυρίων δραχμών. 

Άρθρο 23 

Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσιεύσεώς της στην Εφημερίδα της Κυβερνήσε- 
ως σύμφωνα με το άρθρο 74 § 2 του Π.Δ. 30/1996 "Κώδι¬ 
κας Νομαρχιακής Αυτοδιοικήσεως" 

Λιβαδειά, 26 Νοεμβρίου 1997 

Ο Πρόεδρος του Νομαρχιακού Συμβουλίου 
ΤΑΞΙΑΡΧΗΣ ΓΑΛΑΝΟΣ 

-Φ- 

Αριθ. 13465 (2) 

Έγκριση τροποποίησης του οργανισμού Εσωτερικής 
Υπηρεσίας (ΟΕΥ) του Σ/λίου Περ. 6ης Εδ. Περ. Ν. Εύ¬ 
βοιας. 

Ο ΑΝΑΠΛ. ΠΡΟΪΣΤ. Δ/ΝΣΗΣ ΤΟΠ. ΑΥΤ/ΣΗΣ & 
Δ/ΣΗΣ Ν. ΕΥΒΟΙΑΣ 

Έχοντας υπόψη: 

1. Τις διατάξεις του αρθρ. 12 Ν. 1188/81 όπως αυτές 
ανπκαταστάθηκαν με τις όμοιες του Ν. 2307/95 άρθρο 8. 

2. Τις διατάξεις του άρθρου 27 του Ν. 2081/92 με τις ο¬ 
ποίες προστίθεται στο Ν. 1558/85 «Κυβέρνηση και Κυ¬ 
βερνητικά όργανα» νέο άρθρο με αρ. 29Α. 

3. Τις διατάξεις των Νόμων 2218/94, 2240/94. 

4. Την αρ. 36848/εγκ.26/22.8.95 Εσωτ. Δ.Δ. & Αποκ/σης. 

5. Τις Δ/ξεις του Ν. 2503/97. 

6. Την αρ. 5921/9.9.97 απόφσητου Γεν. Γραμματέα Πε- 
ριφ. Στ. Ελλάδας περί μεταβίβασης δικαιώματος υπογρα¬ 
φής με εντολή Γ εν. Γ ραμ. Περιφέρειας. 

7. Το αρ. 44/3.12.97 πρακτικό Υπηρεσιακού Σ/λίου ΟΤΑ 
Ν. Εύβοιας που γνωμοδότησε ομόφωνα για την τροπο¬ 
ποίηση του Οργανισμού Εσωτερικής Υπηρεσίας (ΟΕΥ) 
του Σ/λίου Περ. 6ης Εδαφ. Περιφ. Ν. Εύβοιας, αποφασί¬ 
ζουμε: 

1. Εγκρίνουμε την τροποποίηση του Οργανισμού Εσω¬ 
τερικής Υπηρσίας (ΟΕΥ) του Σ/λίου Περιοχής 6ης Εδαφι¬ 
κής Περιφέρειας Ν. Εύβοιας όπως ψηφίστηκε με την αρ. 
41/97 απόφαση του Δ.Σ.του Σ/λίου Περιοχής 6ης Εδαφι¬ 


κής Περιφέρειας Ν. Εύβοιας που έχει ως εξής: 

Α' ΥΠ ΗΡΣΙΑ ΔΙΟΙΚΗΣΗΣ 

1. ΚΑΤΗΓΟΡΙΑ ΠΕ 

Μία (1) θέση ΠΕΙ Διοικητικού με βαθμό Δ-Α. 

2. ΚΑΤΗΓΟΡΙΑ ΔΕ 

Δύο (2) θέσεις ΔΕΙ Διοικητικού με βαθμό Δ-Α. 

3. ΚΑΓΗΡΟΡΙΑ ΥΕ 

Μία (1) θέση ΥΕ1 κλητήρα Γενικών καθηκόντων με βαθ¬ 
μό Δ-Β. 

Β' ΥΠΗΡΕΣΙΑ ΝΟΜΙΚΗΣ ΚΑΛΥΨΗΣ 
Ένας Δικηγόρος με αντιμισθία. 

Γ ΥΠΗΡΕΣΙΑ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΙΑ¬ 
ΚΟΥ ΣΧΕΔΙΑΣΜΟΥ 

1. ΚΑΤΗΓΟΡΙΑ ΠΕ 

Μία (1) θέση πληροφορικής ΠΕ11 με βαθμό Δ-Α. 

2. ΚΑΤΗΓΟΡΙΑ ΤΕ 

Μία (1) θέση πληροφορικής ΤΕ9 με βαθμό Δ-Α. 

3. ΚΑΤΗΓΟΡΙΑ ΔΕ 

Μία (1) θέση Διοικητικού ΔΕΙ με βαθμό Δ-Α. 

Δ' ΥΠΗΡΕΣΙΑ ΟΙΚΟΝΟΜΙΚΩΝ 

1. ΚΑΤΗΓΟΡΙΑ ΠΕ 

Μία (1) θέση Διοικητικού - Λογιστή ΠΕΙ με βαθμό Δ-Α. 

2. ΚΑΤΗΓΟΡΙΑ ΔΕ 

Μία (1) θέση ελεγκτή εσόδων - εξόδων ΔΕ14 με βαθμό 
Δ-Α. 

Μία (1) θέση Ταμία ΔΕ38 με βαθμό Δ-Α. 

Μία (1) θέση Εισπράκτορα ΔΕΙ 5 με βαθμό Δ-Α. 

Έ ΥΠΗΡΕΣΙΑ ΥΠΟΣΤΗΡΙΞΗΣ Ο.Τ.Α. 

1. ΠΡΟΣΤΑΣΙΑ ΠΕΡΙΒΑΛΛΟΝΤΟΣ 
α. ΚΑΤΗΓΟΡΙΑ ΠΕ 

Μία (1) θέση Περιβαντολόγου ΠΕ με βαθμό Δ-Α. 
β. ΚΑΤΗΓΟΡΙΑ ΔΕ 

Μία (1) θέση επόπτη καθαριότητας ΔΕ με βαθμό Δ-Α. 
Τέσσερεις (4) θέσεις οδηγών αυτοκινήτων ΔΕ29 με 
βαθμό Δ-Α. 

Μία (1) θέση ηλεκτρολόγου - συντηρητή ΔΕ30 με βαθ¬ 
μό Δ-Α. 

γ. ΚΑΤΗΓΟΡΙΑ ΥΕ 

Επτά θέσεις (7) εργατών καθαριότητας ΥΕ16 με βαθμό 
Δ-Α. 

2. ΤΕΧΝΙΚΗ ΥΠΟΣΤΗΡΙΞΗ 
α. ΚΑΤΗΓΟΡΙΑ ΠΕ 

Μία (1) θέση Πολιτικού Μηχανικού ΠΕ3 με βαθμό Δ-Α. 
β. ΚΑΤΗΓΟΡΙΑ ΔΕ 

Μία (1) θέση εργοδηγού ΔΕ2 με βαθμό Δ-Α. 

Μία (1) θέση εργοδηγού ΔΕ19 με βαθμό Δ-Α. 

Δύο (2) θέσεις χειριστών ΔΕ28 με βαθμό Δ-Α. 
γ. ΚΑΤΗΓΟΡΙΑ ΥΕ 

Δύο (2) θέσεις εργατών ΥΕ 16 με βαθμό Δ-Α. 

3. ΠΟΛΙΤΙΣΤΙΚΑ 
α. ΚΑΤΗΓΟΡΙΑ ΔΕ 

Μία θέση Διοικητικού ΔΕΙ με βαθμό Δ-Β. 

4. ΚΟΙΝΩΝΙΚΕΣ ΥΠΗΡΕΣΙΕΣ 
α. ΚΑΤΗΓΟΡΙΑ ΤΕ 

Μία (1) θέση Κοιν/γου ΤΕ2 με βαθμό Δ-Α. 

5. ΥΠΗΡΕΣΙΑ ΚΤΗΜΑΤΟΛΟΓΙΟΥ ΚΑΙ ΠΟΛΕΟΔΟΜΙΚΩΝ 
ΕΦΑΡΜΟΓΩΝ 

α. ΚΑΤΗΓΟΡΙΑ ΠΕ 

Μία (1) θέση Τοπογράφου ΠΕ6 με βαθμό Δ-Α. 

6. ΥΠΗΡΕΣΙΑ ΓΕΩΡΓΙΚΗΣ ΔΑΣΙΚΗΣ ΥΠΟΣΤΗΡΙΞΗΣ ΚΑΙ 
ΑΛΙΕΙΑΣ 

α. ΚΑΤΗΓΟΡΙΑ ΠΕ 

Μία (1) θέση Γεωπόνου ΠΕ9 με βαθμό Δ-Α. 

7. ΑΣΤΙΚΗ ΣΥΓΚΟΙΝΩΝΙΑ 
α. ΚΑΤΗΓΟΡΙΑ ΔΕ 

Μία (1) θέση οδηγού ΔΕ 19 με βαθμό Δ-Α. 

8. ΤΟΥΡΙΣΜΟΣ 

α. ΚΑΤΗΓΟΡΙΑ ΔΕ 

Μία (1) θέση Διοικητικού ΔΕΙ με βαθμό Δ-Α. 

ΣΤ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ 
1. ΥΠΗΡΕΣΙΑ ΚΑΘΑΡΙΟΤΗΤΑΣ 

Δύο (2) θέσεις οδηγών καθαριότητας, με σχέση εργα¬ 
σίας Ι.Δ. ορισμένου χρόνου (Νέες θέσεις). 

Δύο (2) θέσεις εργατών καθαριότητας οι οποίοι θα υπη¬ 


ρετούν με σχέση εργασίας Ι.Δ. ορισμένου χρόνου (Νέες 
θέσεις). 

2. Με την πράξη αυτή προκαλείται δαπάνη σε βάρος του 
προϋπολογισμού του Σ.Π. 6ης Εδαφικής Περιφέρειας, η 
οποία θα καλυφθεί από τον προϋπολογισμού του Σ.Π. 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Χαλκίδα, 16 Δεκεμβρίου 1997 
Ο ΑνΛής Προίστ. Περιφέρειας 
ΣΤΕΛΙΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


